পিটার আদুজা
পিটার অ্যাকুইনো আদুজা (১৯ অক্টোবর ১৯২০–১৯ ফেব্রুয়ারি ২০০৭) ছিলেন যুক্তরাষ্ট্রের জনপ্রতিনিধি হিসেবে নির্বাচিত প্রথম ফিলিপিনো আমেরিকান। ১৯৫৪ সালে তিনি হাওয়াইয়ের পার্লামেণ্টের সদস্য নির্বাচিত হন। আদুজার জন্ম ফিলিপাইনে। তবে শৈশবেই তিনি হাওয়াই পাড়ি জমান এবং সেখানে আমেরিকান সেনাবাহিনীর হয়ে দ্বিতীয় বিশ্বযুদ্ধে অংশ নেন। যুদ্ধ শেষে তিনি শিক্ষক হিসেবে কর্মজীবন শুরু করেন। কয়েক বছর পরে তিনি হাওয়াইয়ের প্রথম ফিলিপিনো আইনজীবীদের একজন হওয়ার গৌরব অর্জন করেন। দু’বছর প্রাদেশিক সরকারের সদস্য হিসেবে কাজ করার পর তিনি হাওয়াইয়ের অ্যাটর্নী জেনারেলের দপ্তরে যোগদান করেন এবং দুই বছর বিচারকের দায়িত্ব পালন করেন। এরপর তিনি ‘হাওয়াই হাউজ অফ রিপ্রেজেন্টেটিভস’ এর সদস্য নির্বাচিত হন। ২০০৭ সালে লাস ভেগাসে আদুজা মারা যান।